Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „37. melléklet a 152/2009. (XI. 12.) FVM rendelethez
Paragraph Index: 1181

c) Ha elszenesedett részek kerülnek a lombik nyakára és ezek nem jutnak vissza az erõteljes hevítés kezdetén a lecsapódó savgõzökkel a lombikba, amit a lombik mozgatásával lehet segíteni, akkor hagyjuk lassan lehûlni a lombikot és kevés vízzel gondosan öblítsük bele. Ezután folytassuk az elõzõek szerint a roncsolást. 6.3. Amikor a Kjeldahl-lombik lehûlt, adjunk hozzá 300 ml vizet (lásd a megjegyzést) úgy, hogy a nyakára tapadt anyagot gondosan a lombikba mossuk, és alaposan keverjük meg a tartalmát, hogy a kivált kristályok feloldódjanak. Adjunk hozzá forrást elõsegítõ anyagot (5.2.) az egyenletes forrás biztosítására. Ezután mérjünk a lombikba 70 ml nátrium-hidroxid-oldatot (4.4.) (lásd a megjegyzést) óvatosan alárétegezve az oldatot a megdöntött lombik nyakán, hogy a nátrium-hidroxid-oldat alsó réteget képezzen. A nyak felsõ részét ne érje nátrium-hidroxid-oldat. Megjegyzés: Fontos, hogy a víz és a nátrium-hidroxid-oldat együttes mennyisége 370 ml legyen azért, hogy kb. 150 ml desztillátumot összegyûtjhessünk a késleltetett forrás (lökõdések) jelentkezése elõtt (6.4.). Ha hígabb nátrium-hidroxid-oldatból nagyobb mennyiséget mérünk a lombikba, akkor a hozzáadott vízmennyiséget arányosan csökkenteni kell. Pl. ha 85 ml 40%-os vagy 125 ml 30%-os nátrium-hidroxid-oldatot mérünk be, a hozzáadott víz mennyisége 285 ml, illetve 245 ml legyen. 6.4. A Kjeldahl-lombikot azonnal kapcsoljuk a desztillálókészülékhez (5.6.). Biztosítani kell, hogy a hûtõ kivezetõ csöve a szedõedényben (5.8.) lévõ 50 ml bórsavoldat (4.5.) és 0,20 ml (5–6 csepp) indikátoroldat (4.6.) elegyébe merüljön. Keverjük össze alaposan a Kjeldahl-lombik tartalmát, és forraljuk óvatosan, hogy a túlzott habzást elkerüljük. Amikor 100–125 ml desztillátum összegyûlt, süllyesszük le a szedõedényt annyira, hogy a hûtõ kivezetõ csövének vége kb. 40 mm-re legyen a 200 ml jelzés felett. Folytassuk a desztillációt a késleltetett forrás (lökõdések) jelentkezéséig; ekkor azonnal kapcsoljuk ki a fûtést. Szereljük le a Kjeldahl-lombikot és a hûtõ kivezetõ csövét kevés vízzel öblítsük a szedõedénybe. Az alábbi követelményeknek kell teljesülniük:

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes